wannaphong/clean_thaiwikipedia huggingface dataset:
# สำนักงานส่งเสริมเศรษฐกิจดิจิทัล
สำนักงานส่งเสริมเศรษฐกิจดิจิทัล  เป็นองค์การมหาชนสังกัดกระทรวงดิจิทัลเพื่อเศรษฐกิจและสังคม มีหน้าที่เพื่อส่งเสริม และสนับสนุนให้เกิดการพัฒนาอุตสาหกรรมและนวัตกรรมดิจิทัล พัฒนาและส่งเสริมให้เกิดการนำไปใช้เทคโนโลยีดิจิทัลให้เป็นประโยชน์ต่อเศรษฐกิจ สังคม วัฒนธรรม และความมั่นคงของประเทศ จัดตั้งขึ้นตามพระราชบัญญัติการพัฒนาดิจิทัลเพื่อเศรษฐกิจและสังคม พ.ศ. 2560

 หน้าที่ 
สำนักงานส่งเสริมเศรษฐกิจดิจิทัล หรือ depa มีอำนาจหน้าที่ดังต่อไปนี้

 จัดทำแผนยุทธศาสตร์การส่งเสริมเศรษฐกิจดิจิทัลให้สอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม
 ส่งเสริมและสนับสนุนการลงทุนหรือประกอบกิจการเกี่ยวกับอุตสาหกรรมหรือนวัตกรรมดิจิทัล
 ส่งเสริม สนับสนุน และร่วมมือกับบุคคลอื่นในการพัฒนาอุตสาหกรรมหรือนวัตกรรมดิจิทัล
 ส่งเสริม สนับสนุน และดำเนินการเกี่ยวกับการพัฒนาบุคลากรด้านอุตสาหกรรมและนวัตกรรมดิจิทัล
 เสนอแนะ เร่งรัด และติดตามการปรับปรุงแก้ไขกฎหมายหรือกฎระเบียบหรือมาตรการเกี่ยวกับการคุ้มครองทรัพย์สินทางปัญญาของอุตสาหกรรมหรือนวัตกรรมดิจิทัลต่อหน่วยงานที่เกี่ยวข้อง
 ปฏิบัติหน้าที่อื่นตามที่คณะกรรมการ คณะกรรมการเฉพาะด้าน หรือคณะกรรมการกำกับสำนักงานส่งเสริมเศรษฐกิจดิจิทัลมอบหมาย หรือตามที่กฎหมายกำหนด
 ทำความตกลงและร่วมมือกับองค์การหรือหน่วยงานอื่นทั้งภาครัฐและภาคเอกชนทั้งในประเทศและต่างประเทศในกิจการที่เกี่ยวกับการดำเนินการตามวัตถุประสงค์ของสำนักงานส่งเสริม เศรษฐกิจดิจิทัล
 ถือหุ้น เข้าเป็นหุ้นส่วน หรือเข้าร่วมทุนกับบุคคลอื่นเพื่อให้บรรลุวัตถุประสงค์ของการจัดตั้งหน่วยงานตาม พระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐

การดำเนินการตาม (2) (3) (4) และ (5) ต้องสอดคล้องกับแผนยุทธศาสตร์การส่งเสริมเศรษฐกิจดิจิทัลและอุตสาหกรรมหรือนวัตกรรมดิจิทัล ให้หมายความรวมถึงอุตสาหกรรมหรือนวัตกรรมในการใช้เทคโนโลยีดิจิทัลเพื่อสร้างหรือเผยแพร่เนื้อหาผ่านทางสื่อที่เป็นประโยชน์ต่อเศรษฐกิจ สังคม วัฒนธรรม และความมั่นคงของประเทศด้วย

สำนักงานส่งเสริมเศรษฐกิจดิจิทัลเป็นหน่วยงานของรัฐมีฐานะเป็นนิติบุคคล และไม่เป็นส่วนราชการตามกฎหมายว่าด้วยระเบียบบริหารราชการแผ่นดิน หรือรัฐวิสาหกิจตามกฎหมายว่าด้วยวิธีการงบประมาณหรือกฎหมายอื่นราชกิจจานุเบกษา, พระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐, เล่ม ๑๓๔ ตอนที่ ๑๐ ก หน้า ๑, ๒๔ มกราคม ๒๕๖๐
# เกวิน รอสส์เดล
เกวิน รอสส์เดล  เกิด 30 ตุลาคม ค.ศ. 1965 In interview Gavin stated that he was born in "sixty-seven" เป็นนักดนตรีและนักแสดงชาวอังกฤษ เป็นนักร้องและกีตาร์จังหวะ วงร็อกที่ชื่อ บุช เขาร่วมก่อตั้งวงบุชในปี 1992 ในช่วงที่วงแยกกันไปในปี 2002 เขาเป็นนักร้องนำและมือกีตาร์วง อินสติติวต์ และต่อมาออกมาทำงานผลงานเดี่ยว เขาติดอันดับ 100 ของรายชื่อ 100 นักร้องเฮฟวีเมทัล ของนิตยสาร ฮิตพาเรเดอร์ ในปี 2013 รอสส์เดลได้รับรางวัลไอเวอร์โนเวลโลสาขาประสบความสำเร็จระดับนานาชาติ
# บุช (วงอังกฤษ)
บุช  เป็นวงร็อกอังกฤษ ก่อตั้งที่กรุงลอนดอน ประเทศอังกฤษ เมื่อปี ค.ศ. 1992 สมาชิกวงปัจจุบันได้แก่ นักร้องนำและกีตาร์จังหวะ เกวิน รอสส์เดล, กลอง รอบิน กูดริดจ์, กีตาร์นำ คริส เทรย์เนอร์ และเบส คอรีย์ บริดซ์

ปี 1994 บุชประสบความสำเร็จหลังจากออกอัลบัมชุดแรก Sixteen Stone ซึ่งได้รับการยืนยันแผ่นเสียงทองคำขาว 6 ชุดจาก RIAARIAA Certification. RIAA Retrieved 12 April 2017 ถือเป็นหนึ่งในวงร็อกที่ประสบความสำเร็จด้านยอดขายที่สุดในคริสต์ทศวรรษ 1990 โดยมียอดขายมากกว่า 10 ล้านชุดในสหรัฐ และ 20 ล้านชุดทั่วโลก วงประสบความสำเร็จในสหรัฐ มากกว่าประสบความสำเร็จที่บ้านเกิดของตัวเองเสียอีก ที่บ้านเกิดประสบความสำเร็จเพียงเล็กน้อยเท่านั้นAlbums of the week , at Entertainment.uk บุชมีซิงเกิลติดท็อป 10 บนชาร์ต บิลบอร์ด ร็อก หลายเพลง และมีอัลบั้มอันดับ 1 ชื่อชุด Razorblade Suitcase ในปี 1996 วงแตกในปี 2002 แล้วกลับมาตัวใหม่ในปี 2010 และออกอัลบัมอีก 3 ชุด คือ The Sea of Memories (2011), Man on the Run (2014) และ Black and White Rainbows (2017)
อ้างอิง
# เจ็บคอ
เจ็บคอ ก็คืออาการเจ็บปวดหรือความระคายเคืองที่ช่องคอ  ซึ่งปกติมีเหตุจากคอหอยอักเสบหรือทอนซิลอักเสบ หรืออาจเกิดจากการบาดเจ็บที่คอ  ประชากรประมาณ 7.5% ทั้งหมดจะเจ็บคอภายในช่วง 3 เดือน

 นิยาม 
อาการเจ็บคอ รวมการเจ็บไม่ว่าจะส่วนไหนทั้งหมดของช่องคอ

 การวินิจฉัยต่าง 
อาการเจ็บคอมักจะเป็นเพราะความระคายเคืองหรือการอักเสบ เหตุสามัญที่สุด (80%) ก็คือ คอหอยอักเสบฉับพลันเหตุไวรัส เหตุอื่น ๆ รวมทั้งการติดเชื้ออื่น ๆ (เช่นจากเชื้อ Streptococcus) การบาดเจ็บ และเนื้องอก โรคกรดไหลย้อนก็อาจทำให้กรดในกระเพาะอาหารไหลย้อนขึ้นมาที่คอแล้วทำให้เจ็บ ในเด็ก คอหอยอักเสบเนื่องจากเชื้อ Streptococcus เป็นเหตุของอาการคอเจ็บ 37%

 การรักษา 
ยาแก้ปวดเช่นยาแก้อักเสบชนิดไม่ใช่สเตอรอยด์  และพาราเซตามอลจะช่วยบรรเทาอาการเจ็บ
การใช้ยา corticosteroid เพิ่มการรักษาปกติไม่ว่าจะเป็นแบบทานหรือแบบฉีด ดูเหมือนจะเพิ่มโอกาสหายและลดเจ็บ
ยาปฏิชีวนะจะทำให้อาการเจ็บหายเร็วขึ้นโดยเฉลี่ย 1 วัน

นักวิชาการบางพวกแนะนำให้กลั้วคอด้วยน้ำเกลืออุ่น ๆ และให้พักเสียง
ถ้าไม่รักษา อาการปกติจะเป็นอยู่ 2-7 วัน

 วิทยาการระบาด 
ในสหรัฐอเมริกา คนไข้ไปหาหมอแผนกฉุกเฉิน 2.4 ล้านครั้งเนื่องจากเจ็บคอต่อปี 
จากที่ไปทั้งหมด 128,885,040 ครั้ง
(ประมาณ 2%)

 เชิงอรรถและอ้างอิง
# อาร์บี โอมิยะ อาร์ดิจา
ราเซนบอลสปอร์ต โอมิยะ อาร์ดิจา  หรือรู้จักในชื่อ อาร์บี โอมิยะ อาร์ดิจา เป็นสโมสรฟุตบอลอาชีพตั้งอยู่ที่เมืองไซตามะ จังหวัดไซตามะ ประเทศญี่ปุ่น โดยถือเป็นสโมสรของเมืองไซมาตะทั้งเมือง ปัจจุบันกำลังแข่งขันในเจ2 ลีก สโมสรเคยเล่นอยู่ในเจ1 ลีก ในฤดูกาล 2017 สนามเหย้าของสโมสรคือ สนามกีฬาแน็คไฟว์โอมิยะ

สโมสรคู่ปรับท้องถิ่นที่สำคัญคือ อูราวะ เรดไดมอนส์ ซึ่งการพบกันของทั้งคู่ถูกเรียกว่า "ไซตามะดาร์บี"

เกียรติประวัติ
เจ2 ลีก: 2015
เจ3 ลีก: 2024
# สถานีรถไฟคาลัมบา
สถานีรถไฟคาลัมบา เปิดใช้งานเมื่อวันที่ 24 มกราคม ค.ศ. 1909 เป็นสถานีรถไฟบนเส้นทางรถไฟสายใต้ของการรถไฟแห่งชาติฟิลิปปินส์ ตั้งอยู่ที่เมืองคาลัมบา จังหวัดลากูนา โดยเป็นชุมทางที่เชื่อมระหว่างสายใต้หลักกับสายแยกบาตังกัส ซึ่งไปสิ้นสุดที่บาตังกัสซิตี ปัจจุบันสถานีแห่งนี้เป็นปลายทางของรถไฟชานเมืองด่วน

สถานที่สำคัญใกล้เคียง ได้แก่ เอสเอ็มซิตี, สถานีขนส่งผู้โดยสาร และศูนย์แพทย์คาลัมบา

ค
หมวดหมู่:สิ่งก่อสร้างในจังหวัดลากูนา
# สถานีรถไฟตูตูบัน
สถานีรถไฟตูตูบัน หรือ สถานีรถไฟมะนิลา หรือ สถานีรถไฟดีบีโซรีอา เป็นสถานีรถไฟหลักของมะนิลา ประเทศฟิลิปปินส์ โดยชื่อของสถานีสื่อถึงสถานีรถไฟตูตูบันเดิมที่เป็นปัจจุบันเป็นส่วนหนึ่งของเซ็นเตอร์มอลล์ และอาคารฝ่ายบริหารพีเอ็นอาร์ ซึ่งเป็นที่ตั้งสำนักงานการรถไฟแห่งชาติฟิลิปปินส์ และเป็นปลายทางของขบวนรถไฟทุกขบวน

 แผนผังสถานี 
ชานชลาชั้น L1ชานชาลา Aรถไฟชานเมือง มุ่งหน้า สถานีรถไฟคาลัมบา / ศูนย์ซ่อมบำรุง (→)ชานชาลาเกาะกลางชานชาลา Aรถไฟชานเมือง มุ่งหน้า สถานีรถไฟอลาบัง / ศูนย์ซ่อมบำรุง (→)ชานชาลา Bรถไฟชานเมือง มุ่งหน้า สถานีรถไฟอลาบัง / ศูนย์ซ่อมบำรุง (→)ชานชาลาเกาะกลางชานชาลารถไฟชานเมือง มุ่งหน้า สถานีรถไฟอลาบัง / ศูนย์ซ่อมบำรุง (→)ชานชาลา Cรถไฟชานเมือง มุ่งหน้า สถานีรถไฟอลาบัง / ศูนย์ซ่อมบำรุง (→)ชานชาลาเกาะกลางชานชาลา Cรถไฟชานเมือง มุ่งหน้า สถานีรถไฟอลาบัง / ศูนย์ซ่อมบำรุง (→)L1ห้องจำหน่ายตั๋วช่องจำหน่ายตั๋ว, ร้านค้า, ศูนย์ซ่อมบำรุง, สำนักงาน, สิ่งอำนวยความสะดวกและการขนส่งเชื่อมต่อ
# กุสตาโบ ดูดาเมล
กุสตาโบ อาโดลโฟ ดูดาเมล รามิเรซ  เป็นวาทยกรและนักไวโอลินชาวเวเนซุเอลา เขาเคยเป็นผู้อำนวยการวงออร์เกสตาซินโฟนิกาซิมอนโบลิบาร์  ในเวเนซุเอลา และลอสแอนเจลิสฟิลฮาร์มอนิก (Los Angeles Philharmonic) ในสหรัฐอเมริกา

ดูดาเมลเกิดในบาร์กีซีเมโต ประเทศเวเนซุเอลา เขาเริ่มเรียนวิชาดนตรีตั้งแต่ยังเล็ก และเริ่มเรียนไวโอลินเมื่อมีอายุ 10 ขวบ ดูดาเมลเริ่มเรียนวาทยการใน ค.ศ. 1995 และได้รับแต่งตั้งเป็นผู้อำนวยการวงออร์เกสตาซินโฟนิกาซิมอนโบลิบาร์ ซึ่งเป็นวงออร์เคสตราเยาวชนของเวเนซุเอลา และมีโอกาสออกแสดงในหลายประเทศ เขายังเข้าเป็นศิษย์ของชาร์ล ดูว์ตัว (Charles Dutoit) ใน ค.ศ. 2002 และเป็นผู้ช่วยของไซมอน แรตเทิล ใน ค.ศ. 2003 และเมื่อเขาชนะรายการกุสตาฟมาห์เลอร์คันดักติงคอมพิทิชัน (Gustav Mahler Conducting Competition) ใน ค.ศ. 2004 ชื่อเสียงของเขาก็เริ่มแพร่กระจาย เขาได้เข้าเป็นวาทยกรหลักประจำวงกอเทนเบิร์กซิมโฟนี (Gothenburg Symphony) ระหว่าง ค.ศ. 2007–2008

ดูดาเมลได้เฉิดฉายในวงการเมื่อเขามีโอกาสเป็นวาทยกรในการแสดงของดอน โจวันนี ที่โรงละครลาสกาลาในนครมิลานเมื่อเดือนพฤศจิกายน ค.ศ. 2006 ต่อมาเขายังมีโอกาสเป็นวาทยกรให้กับวงเวียนนาฟิลฮาร์มอนิก (Vienna Philharmonic) เป็นครั้งแรกในเทศกาลลูเซิร์น ต่อมายังมีโอกาสเป็นวาทยกรให้กับวงชทุตการ์ตเรดิโอซิมโฟนีออร์เคสตรา (Stuttgart Radio Symphony Orchestra) ในการแสดงต่อพระพักตร์สมเด็จพระสันตะปาปาเบเนดิกต์ที่ 16 ในนครรัฐวาติกันเมื่อ ค.ศ. 2007
# เลิทเชินทัล
เลิทเชินทัล  เป็นหุบเขาที่ใหญ่ที่สุดทางตอนเหนือของหุบเขาโรนในรัฐวาเลของประเทศสวิตเซอร์แลนด์ ตั้งอยู่บริเวณเทือกเขาแอลป์ หุบเขานี้มีความยาวประมาณ 27 กิโลเมตร รายล้อมด้วยภูเขาสูงหลายแห่ง บีทชฮอร์น (3,934เมตร), ฮอคเคินฮอร์น (3,293เมตร), วีเลอร์ฮอร์น (3,307เมตร) เป็นต้น หุบเขาแห่งนี้มีประชากรทั้งสิ้นราว 1,500 คน หมู่บ้านที่ใหญ่ที่สุดชื่อวีเลอร์ (Wiler)
# รถไฟชานเมืองของการรถไฟแห่งชาติฟิลิปปินส์
thumb|รถจักรรุ่น PNR 900 และรถดีเซลรางฮุนไดโรเต็ม

รถไฟชานเมืองของการรถไฟแห่งชาติฟิลิปปินส์ ให้บริการระหว่างโทนโดไปยังขอบด้านทิศใต้ของเมโทรมะนิลา มีสถานีรถไฟทั้งหมด 27 แห่ง สีประจำเส้นทางคือสีส้ม

เส้นทางในปัจจุบันวางตัวในแนวเหนือ-ใต้ ให้บริการระหว่างเมืองโทนโดไปยังจังหวัดลากูนา โดยผ่านทางมะนิลา, มากาตี, ตากีกซิตี, ปารานาคีซิตี และมุนตินลูปาซิตี  ผู้โดยสารสามารถเปลี่ยนเส้นทางไปไลต์เรล สาย 1 ได้ที่สถานีรถไฟบลูเมนทริต, ไลต์เรล สาย 2 ได้ที่สถานีรถไฟซันตาเมซา และเมโทร สาย 3 ได้ที่สถานีรถไฟอีดีเอสเอ

 รายชื่อสถานี 
สัญลักษณ์
 "●" = รถไฟหยุดที่สถานีนี้
 "｜" = รถไฟไม่หยุดที่สถานีนี้
 "◇" = รถไฟหยุดเฉพาะตอนเช้าและเย็น
  = สถานีรถไฟที่ไม่ได้ให้บริการในปัจจุบัน

 ชื่อ ระยะทาง (กิโลเมตร) ขบวนรถ เชื่อมต่อ ที่ตั้ง ระหว่างสถานี จากตูตูบัน ชานเมืองสายใจ้ ชัตเทิล(ตูตูบัน-ซูคัต) ชัตเทิล(ซันตาเมซา-ซูคัต) พรีเมียร์ ตูตูบัน — 0.000 ● ● rowspan="4"  ● LRT-2 มะนิลา บลูเมนทริต 2.730 2.730 ● ● ● LRT-1 ลาโอนลาอัน 1.090 3.820 ● ● ｜ rowspan="2"  เอสปานา 0.700 4.520 ● ● ● ซันตาเมซา 1.970 6.490 ● ● ● ● LRT-2 ปันดาคัน 1.470 7.960 ● ● ● ｜ rowspan="7"  ปาโค 1.500 9.460 ● ● ● ｜ ซันอันเดรส 0.960 10.420 ● ● ● ｜ บีโตครูซ 0.600 11.020 ● ● ● ｜ บูเอนดีอา 1.260 12.280 ｜ ● ● ●  มากาตัี เดลาโรซา — — ● ｜ ｜ ｜ ถนนปาไซ 0.940 13.220 ● ● ● ● อีดีเอสเอ 1.080 14.300 ● ● ● ● MRT-3 นิโคลส์ 3.600 17.900 ● ● ● ｜ rowspan="17"  ตากีก เอฟทีไอ 0.700 18.600 ● ● ● ｜ บิคูตัน 2.300 20.900 ● ● ● ｜ ปารานาเค ซูคัต 4.120 25.020 ● ● ● ● มุนตินปูลา อลาบัง 3.673 28.693 ● rowspan="13"  rowspan="13"  ● มุนตินปูลา 3.320 32.013 ◇ ｜ ตูนาซัน — — ｜ ｜ ซันเปโดร 3.361 35.374 ◇ ● ซันเปโดร,จังหวัดลากูนา ปาซิตา เอ็มจี 2.176 37.550 ◇ ｜ โกลเดนซิตี 1 1.170 38.720 ◇ ｜ บีนัน,จังหวัดลากูนา บีนัน 1.044 39.764 ◇ ● ซันตาโรซา 4.042 43.806 ◇ ● ซันตาโรซา,จังหวัดลากูนา โกลเดนซิตี 2 1.954 45.760 ｜ ｜ คาบูเยา 1.660 47.420 ◇ ｜ คาบูเยา,จังหวัดลากูนา มามาติด 5.530 52.950 ◇ ● บันลิค 1.850 54.800 ｜ style="background:#ccc;" rowspan="2"  คาลัมบา 1.338 56.138 ◇ คาลัมบา,จังหวัดลากูนา ตัวเอียง หมายถึง สถานีรถไฟที่อยู่ระหว่างการก่อสร้าง หรือยกเลิกไปแล้ว
# ปฏิบัติการดรากูน
ปฏิบัติการดรากูน (ขั้นแรกเรียกว่า ปฏิบัติการแอนวิล) เป็นรหัสนามสำหรับฝ่ายสัมพันธมิตรเข้ารุกฝรั่งเศสทางตอนใต้ เมื่อวันที่ 15 สิงหาคม ค.ศ. 1944 ปฏิบัติการครั้งนี้ในช่วงแรกที่จะเปิดฉากพร้อมกับปฏิบัติการโอเวอร์ลอร์ด การยกพลขึ้นบกของฝ่ายสัมพันธมิตรที่นอร์ม็องดี แต่กลับขาดแคลนทรัพยากรจนนำไปสู่การยกเลิกการยกพลขึ้นบกที่สอง ในเดือนกรกฎาคม ค.ศ. 1944 การยกพลขึ้นบกได้ถูกนำมาพิจารณาใหม่ ว่าท่าเรือนอร์ม็องดีจะไม่มีสมรรถภาพที่เพียงพอที่จะให้การสนับสนุนแก่กองกำลังฝ่ายสัมพันธมิตร ในขณะเดียวกัน, กองบัญชาการระดับสูงฝรั่งเศสได้ผลักดันให้เกิดการรื้อฟื้นปฏิบัติการครั้งนี้ ซึ่งรวมไปถึงจำนวนขนาดใหญ่ของทหารฝรั่งเศส ผลลัพธ์คือ, ปฏิบัติการครั้งนี้ได้รับการอนุมัติในที่สุดในเดือนกรกฎาคมเพื่อที่จะดำเนินการในเดือนสิงหาคม

เป้าหมายของปฏิบัติการครั้งนี้คือการรักษาความปลอดภัยให้กับท่าเรือที่สำคัญของฝรั่งเศลบนชายฝั่งทะเลเมดิเตอร์เรเนียนและเพิ่มการกดดันต่อกองกำลังเยอรมันโดยเปิดฉากแนวรบที่สอง ภายหลังเบื้องต้นบางส่วนของปฏิบัติการคอมมานโด รวมถึงทหารโดดร่มที่สองของบริติซจะทำการลงสู่บนแนวหลังข้าศึกเพื่อรักษาความปลอดภัยต่อการขนส่งที่สำคัญ กองทัพน้อยที่ 4 แห่งสหรัฐจะทำการยกพลขึ้นบกที่ชายหาดของโกตดาซูร์ภายใต้การคุ้มกันของกองเรือขนาดใหญ่ ตามด้วยหลายกองพลของกองทัพฝรั่สเศสบี พวกเขาต้องพบการต่อต้านของกองกำลังที่กระจัดจายของกองทัพเยอรมันกลุ่มจี ความอ่อนแอลงโดยการโยกย้ายกองพลไปยังแนวรบอื่นๆและการสับเปลี่ยนทหารด้วยออสลีเจียน (Ostlegionen) เป็นสามเท่าที่ติดตั้งด้วยเครื่องมือที่ล้าสมัย 

มันได้ถูกขัดขวางโดยอำนาจทางอากาศของฝ่ายสัมพันธมิตรและการก่อการกำเริบในวงกว้างของขบวนการต่อต้านฝรั่งเศส กองกำลังเยอรมันที่อ่อนแอลงต้องพ่ายแพ้อย่างรวดเร็ว เยอรมันได้ถอนกำลังไปยังทางเหนือผ่านหุบเขาแม่น้ำโรน เพื่อสร้างแนวป้องกันที่มั่นคงที่ดีฌง หน่วยทหารฝ่ายสัมพันธมิตรสามารถไล่ติดตามเยอรมันทันและบล็อกเส้นทางของพวกเขาบางส่วนที่ montélimar  การสู้รบที่ตามมาได้นำไปสู่การจนมุม พร้อมกับทั้งสองฝ่ายไม่สามารถบรรลุการบุกทะลวงได้อย่างเด็ดขาด จนกระทั่งในที่สุดเยอรมันสามารถบรรลุในการถอนกำลังและล่าถอยออกจากเมือง ในขณะที่เยอรมันกำลังล่าถอย ฝรั่งเศสได้เข้ายึดท่าเรือที่สำคัญคือ มาร์แซย์ และตูลง ที่ได้ถูกกำหนดไว้ในปฏิบัติการไม่นานหลักจากนั้น

เยอรมันไม่สามารถครองดีฌงได้และได้รับคำสั่งให้ถอนกำลังออกจากฝรั่งเศสทางตอนใต้ กองทัพกลุ่มจีได้ล่าถอยไปยังทางเหนือ ซึ่งถูกไล่ติดตามโดยกองกำลังฝ่ายสัมพันธมิตร การสู้รบอย่างไปๆมาๆจนไปถึงภูเขาโวฌที่กองทัพกลุ่มจีสามารถสร้างแนวป้องกันที่มั่นคงได้ในที่สุด กองกำลังฝ่ายสัมพันธมิตรมีความจำเป็นที่ต้องปรับปรุงโครงสร้างและเผชิญหน้ากับการต้านทานที่แข็งแกร่งของเยอรมัน การรุกได้หยุดลง เมื่อวันที่ 14 กันยายน ปฏิบัติการดรากูนนับว่าเป็นความประสบความสำเร็จโดยฝ่ายสัมพันธมิตร ได้ช่วยให้พวกเขาทำการปลดปล่อยส่วนใหญ่ของฝรั่งเศสทางตอนใต้ในเวลาเพียงสี่สัปดาห์ ในขณะที่ก่อให้เกิดความสูญเสียอย่างหนักต่อกองกำลังเยอรมัน แม้ว่าหลายนายของหน่วยทหารเยอรมันที่ดีที่สุดสามารถหลบหนีไปได้ การเข้ายึดครองท่าเรือฝรั่งเศสได้ถูกใส่ไปในปฏิบัติการ ได้ช่วยให้แก่ฝ่ายสัมพันธมิตรเพื่อแก้ไขปัญหาการสนับสนุนบางส่วน
# เลโอนาร์ดู อาราอูฌู
เลโอนาร์ดู นาซีเม็งตู จี อาราอูฌู (เกิด 5 กันยายน ค.ศ. 1969) หรือ เลโอนาร์ดู เป็นผู้จัดการทีมฟุตบอลและอดีตนักฟุตบอลชาวบราซิล เขาเล่นได้หลากหลายตำแหน่งไม่ว่าจะเป็นกองกลางตัวรุก, ปีกซ้าย และแบ็คซ้าย ปัจจุบันเป็นผู้อำนวยการของมิลาน เขาเคยเล่นให้กับหลายสโมสรทั้งในบราซิล, สเปน, ญี่ปุ่น, ฝรั่งเศส และอิตาลี ต่อมาได้ผันตัวมาจัดการทีมมิลานและอินแตร์นาซีโอนาเลมีลาโน ซึ่งเป็นสโมสรที่เขาชนะเลิศโกปปาอีตาเลียในปี ค.ศ. 2011

ในนามทีมชาติบราซิล เขาลงเล่นในฟุตบอลโลก 1994 และ1998 และลงเล่นในโกปาอาเมริกาเมื่อปี 1995 และ 1997 นอกจากนี้ยังเคยลงเล่นในฟีฟ่าคอนเฟเดอเรชันส์คัพ 1997

 สถิติอาชีพ 
 สโมสร 
ฤดูกาลสโมสรลีกลีกถ้วยทวีปอื่น ๆทั้งหมดลงเล่นประตูลงเล่นประตูลงเล่นประตูลงเล่นประตูลงเล่นประตู1987Flamengoแซรีอีอา180------1801988180--30220430198916080102014511990--43--2102531990São Pauloแซรีอีอา220------2201991221------2211991–92บาเลนเซียลาลิกา364103----4671992–933434020--4031993São Pauloแซรีอีอา123--52101851994----1123924101994เจลีก ดิวิชัน 19710----1071995281731----31181996126105----22111996–97ปารีแซ็ง-แฌร์แม็งดิวิชัน 13272093--43101997–9820--10--301997–98มิลานเซเรียอา27351----3241998–99271220----29121999–002041151--2662000–012235251--3262001São Pauloแซรีอีอา130----501802002Flamengoแซรีอีอา----1061712002–03มิลานเซเรียอา1042----52Career totals3717059183389811561107

 ทีมชาติ 

 ทีมชาติบราซิลปีลงเล่นประตู1990201991301992--19932019949019957219963019971741998801999212000--200120ทั้งหมด557

 สถิติการจัดการทีม 

สโมสรวันที่เริ่มวันที่สิ้นสุดการแข่งขันสถิติแข่งชนะเสมอแพ้% ชนะได้เสียต่างมิลาน1 มิถุนายน ค.ศ. 200916 พฤษภาคม ค.ศ. 2010เซเรียอา6039+21โกปปาอีตาเลีย220ยุโรป1014–4ทั้งหมด7255+17อินแตร์นาซีโอนาเลมีลาโน29 ธันวาคม ค.ศ. 20101 กรกฎาคม ค.ศ. 2011เซเรียอา4918+31โกปปาอีตาเลีย84+4ยุโรป610–4ทั้งหมด6332+31ทั้งหมดลีก10957+52ถ้วย106+4ยุโรป1624–8ทั้งหมด13587+48

 เกียรติประวัติ 
 ผู้เล่น 
Flamengo
 แซรีอีอา (1): 1987
 Copa do Brasil (1): 1990

São Paulo
 ชิงแชมป์สโมสรยุโรปและอเมริกาใต้ (1): 1993
 Recopa Sudamericana (2): 1993, 1994
 Supercopa Sudamericana (1): 1993

คาชิมะแอนต์เลอส์
 เจลีก ดิวิชัน 1 (1): 1996

มิลาน
 เซเรียอา (1): 1998–99
 โกปปาอีตาเลีย (1): 2002–03

บราซิล
 ฟุตบอลโลก (1): 1994
 ฟีฟ่าคอนเฟเดอเรชันส์คัพ (1): 1997
 โกปาอาเมริกา (1): 1997

รางวัลส่วนตัว
 Bola de Prata (1): 1991
 หอเกียรติยศของมิลาน

 ผู้จัดการ 
อินเตอร์มิลาน
 โกปปาอีตาเลีย (1): 2010–11
# ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2018
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2018 (หรือที่รู้จักในชื่อ ยูฟ่า อันเดอร์-19 ยูโร 2018) เป็นการแข่งขัน ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ครั้งที่ 17 (ครั้งที่ 67 ถ้า รุ่นอายุไม่เกิน 18 ปี และ รุ่นเยาวชนรวมอยู่ด้วย), ซึ่งเป็นการแข่งขันฟุตบอลระดับเยาวชนของทีมชาติซึ่งจัดขึ้นโดย ยูฟ่า สำหรับฟุตบอลชายทีมชาติรุ่นอายุไม่เกิน 19 ปีของทวีปยุโรป. ฟินแลนด์, ซึ่งได้รับการคัดเลือกโดยยูฟ่าเมื่อวันที่ 26 มกราคม ค.ศ. 2015, จะเป็นเจ้าภาพจัดการแข่งขัน.

รอบคัดเลือก

ทีมที่ผ่านเข้ารอบ
 ประเทศ วิธีการเข้ารอบ จำนวนครั้งที่เข้ารอบ เข้ารอบครั้งล่าสุด ผลงานดีที่สุด     ครั้งที่ 1  —       ครั้งที่ 4  2005 (รอบแบ่งกลุ่ม)   (2002, 2003, 2005)     ครั้งที่ 10  2017 (แชมเปียนส์)   (2017)     ครั้งที่ 6  2016 (รองชนะเลิศ)   (2003)     ครั้งที่ 5  2015 (รอบแบ่งกลุ่ม)   (2009)     ครั้งที่ 10  2017 (รองชนะเลิศ)   (2003, 2014, 2017)     ครั้งที่ 10  2016 (แชมเปียนส์)   (2005, 2010, 2016)     ครั้งที่ 6  2013 (รอบแบ่งกลุ่ม)   (2004)

สนามแข่งขัน
ทัวร์นาเมนต์นี้จะจัดขึ้นในเมือง Vaasa และ Seinäjoki.

SeinäjokiVaasaOmaSP StadionHietalahti Stadiumความจุ: 5,672ความจุ: 5,572300px300px

ผู้เล่น

รอบแบ่งกลุ่ม
โปรแกรมการแข่งขันทัวร์นาเมนต์รอบสุดท้ายได้รับการยืนยันเมื่อวันที่ 5 มิถุนายน พ.ศ. 2561.

เวลาทั้งหมดเป็นเวลาท้องถิ่น, EEST (UTC+3).

กลุ่ม เอ

กลุ่ม บี

รอบแพ้คัดออก

สายการแข่งขัน

รอบเพลย์ออฟฟุตบอลโลกเยาวชนอายุไม่เกิน 20 ปี
ผู้ชนะจะได้สิทธิ์เข้าแข่งขันสำหรับ ฟุตบอลโลกเยาวชนอายุไม่เกิน 20 ปี 2019.

รอบรองชนะเลิศ

รอบชิงชนะเลิศ

ทีมที่ผ่านเข้ารอบสำหรับฟุตบอลโลกเยาวชนอายุไม่เกิน 20 ปี
หกทีมด้านล่างนี้ที่มาจากยูฟ่าได้สิทธิ์สำหรับ ฟุตบอลโลกเยาวชนอายุไม่เกิน 20 ปี 2019, รวมไปถึงโปแลนด์ที่มีคุณสมบัติเป็นเจ้าภาพ.

 ทีม วันที่ผ่านเข้ารอบครั้งที่ผ่านมา การลงสนาม ใน ฟุตบอลโลกเยาวชนอายุไม่เกิน 20 ปี1   16 มีนาคม 2561  4 (1979, 1981, 1983, 2007)   22 กรกฎาคม 2561  6 (1977, 1981, 1987, 2005, 2009, 2017)   22 กรกฎาคม 2561  11 (1979, 1989, 1991, 1993, 1995, 1999, 2007, 2011, 2013, 2015, 2017)   23 กรกฎาคม 2561  3 (2001, 2005, 2015)   23 กรกฎาคม 2561  6 (1977, 1997, 2001, 2011, 2013, 2017)   26 กรกฎาคม 2561  2 (1989, 1993)
1 ตัวหนา หมายถึงทีมแชมป์สำหรับปีนั้น. ตัวเอียง หมายถึงทีมที่เป็นเจ้าภาพสำหรับปีนั้น.

อันดับดาวซัลโว
การแข่งขันทั้งหมดมี 58 ประตูที่ทำได้ใน 16 นัด, สำหรับค่าเฉลี่ย  ประตูต่อนัด.

5 ประตู

 Jota
 Francisco Trincão

4 ประตู

 Amine Gouiri
 Moise Kean

2 ประตู

 Rafik Guitane
 Nabil Alioui
 Christian Capone
 Gianluca Scamacca
 Erik Botheim
 Jens Petter Hauge
 Eman Markovic
 Miguel Luís
 Pedro Correia
 Serhiy Buletsa

1 ประตู

 Ben Brereton
 Elliot Embleton
 Japhet Tanganga
 Marcus Tavernier
 Eetu Vertainen
 Saku Ylätupa
 Mickaël Cuisance
 Moussa Diaby
 Myziane Maolida
 Davide Frattesi
 Nicolò Zaniolo
 Christian Borchgrevink
 Erling Braut Håland
 Mésaque Djú
 José Gomes
 Domingos Quina
 Metehan Güçlü
 Güven Yalçın
 Vladyslav Supriaha
 Heorhii Tsitaishvili
# ยัง คย็อง-จ็อง
ยัง คย็อง-จ็อง (3 มีนาคม ค.ศ. 1920 – 7 เมษายน ค.ศ. 1992) เป็นทหารชาวเกาหลี เคยร่วมรบในกองทัพจักรวรรดิญี่ปุ่น กองทัพแดง และต่อมากองทัพบกเยอรมันในช่วงสงครามโลกครั้งที่สอง เขาเป็นทหารเพียงคนเดียวที่ได้เข้าร่วมรบทั้งสามฝ่ายในสงครามครั้งนี้ และด้วยสถานะนี้ทำให้เขาได้รับการยอมรับ

สงครามโลกครั้งที่สอง
คย็อง-จ็องเป็นชาวเกาหลีที่เกิดในยุคที่เป็นอาณานิคมของญี่ปุ่น เมื่ออายุย่างเข้า 18 ปี เขาถูกเกณฑ์เข้าเป็นทหารในกองทัพกวางตุ้งของญี่ปุ่นในปีค.ศ. 1938 และได้เข้าสู้รบกับทหารโซเวียตในยุทธการที่ฮาลฮิน กอลในปีค.ศ. 1939 เขาถูกจับกุมเป็นชเลยโดยกองทัพแดงถูกส่งไปยังค่ายกูลัก

ความขาดแคลนกำลังพลของโซเวียตในการสู้รบกับนาซีเยอรมนี ทำให้ในปีค.ศ. 1942 คย็อง-จ็องถูกบังคับให้เข้าร่วมกับกองทัพแดงพร้อมกับเชลยอีกหลายพันคน เขาถูกส่งไปยังแนวรบด้านตะวันออกในทวีปยุโรป

ในปีค.ศ. 1943 คย็อง-จ็องถูกจับกุมโดยทหารเยอรมันในยูเครนตะวันออกในช่วงยุทธการที่คาร์คอฟครั้งที่ 3 และได้เข้าร่วม "กองทหารตะวันออก"  ในสังกัดแวร์มัคท์ เขาถูกส่งตัวไปฝรั่งเศสในยึดครองเพื่อปฏิบัติหน้าที่ในกองพันของอดีตเชลยศึกโซเวียตบนคาบสมุทรโคเตนตินในนอร์ม็องดีใกล้กับชายหาดยูทาห์ ต่อมาภายหลังการยกพลขึ้นบกโดยทหารสัมพันธมิตร คย็อง-จ็องถูกจับกุมโดยทหารพลร่มอเมริกันในเดือนมิถุนายน ค.ศ. 1944

ตอนแรกอเมริกันคิดว่าเขาเป็นทหารญี่ปุ่นในเครื่องแบบทหารแวร์มัคท์ ร้อยโทโรเบิร์น บริวเนอร์ (Robert Brewer) จากกรมทหารราบโดดร่มชูชีพที่ 506 กองพลทหารโดดร่มที่ 101 รายงานว่าทหารใต้บัญชาของเขาได้จับกุมชาวเอเชียสี่คนในชุดเครื่องแบบทหารแวร์มัคท์หลังการยกพลขึ้นบกชายหาดยูทาห์ และในตอนแรกไม่มีใครสามารถสื่อสารกับพวกเขาได้เลย ยังได้ถูกส่งไปยังค่ายเชลยในอังกฤษและต่อมาถูกย้ายไปยังค่ายในสหรัฐอเมริกา

ชีวิตต่อมา
ยัง คย็อง-จ็อง, เชลยศึกเยอรมัน ได้รับการปล่อยตัวโดยกองทัพสหรัฐจากถูกจองจำในปีค.ศ. 1947 เขาได้สัญชาติอเมริกัน และย้ายไปพำนักในรัฐอิลลินอย ที่เขาได้ใช้ชีวิตจนกระทั่งเขาได้เสียชีวิตลงในปีค.ศ. 1992 เรื่องราวของเขาถูกสร้างเป็นภาพยนตร์เกาหลีใต้เรื่อง My Way ออกฉายในปีค.ศ. 2011
# อะโซรีซเดสตีฮี (ภาพยนตร์ พ.ศ. 2515)
อะโซรีซเดสตีฮี  เป็นภาพยนตร์แนวชีวิตและสงครามจากสหภาพโซเวียตในปี 1972 กำกับโดย Stanislav Rostotsky ภาพยนตร์ได้โครงเรื่องจากนิยายสั้นเรื่องเดียวกันในของ Boris Vasilyev ภาพยนตร์เรื่องนี้เกี่ยวข้องกับแนวร่วมต่อต้านสงคราม และมุ่งเน้นไปที่กองกำลังทหารหญิงรัสเซียในช่วงสงครามโลกครั้งที่สอง นอกจากนี้ อะโซรีซเดสตีฮี ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม ในงานประกาศผลรางวัลออสการ์ ครั้งที่ 45 ภาพยนตร์มีฉากหลังอยู่ที่คาเรเลีย (ใกล้ประเทศฟินแลนด์) และถ่ายทำใกล้ Ruskeala
 อ้างอิง
# Heißer Sommer
Heißer Sommer (เยอรมันว่า ฤดูร้อนที่ร้อน) เป็นภาพยนตร์แนวดนตรีจากเยอรมนีตะวันออก วิดีโอได้รับการแผยแพร่ในปี 2001 ในชื่อ "The East German Grease" แม้ว่าอาจจะเป็นแนวคิดที่ใกล้เคียงกับภาพยนตร์เรื่อง Summer Holiday ของอังกฤษในปี 1964 ที่นำแสดงโดยคลิฟฟ์ ริชาร์ด

เนื้อเรื่องของภาพยนตร์จะเกี่ยวกับ กลุ่มเด็กหญิงและเด็กชายกลุ่มหนึ่งแยกจากกันขณะเดินทางจากนครไลพ์ซิช ไปยังเกาะรือเกินสำหรับวันหยุดฤดูร้อน ในตอนแรกได้พยายามที่จะละเลยและหลีกเลี่ยงซึ่งกันและกัน แต่ทั้งสองกลุ่มกลับพบว่าตัวเองใกล้ชิดกันด้วยโดยผ่อนคลายร่วมกันเพลิดเพลินไปกับกลุ่มของกันและกันและความสัมพันธ์ที่เกิดขึ้นได้พัฒนาขึ้น ภาพยนตร์เกี่ยวข้องกับความขัดแย้งของแต่ละความสัมพันธ์ในกลุ่มด้วยการร้องเพลงและการเต้นตามแต่ละสถานการณ์รวมถึงการเผชิญหน้ากับโฟล์คชโปลีไซ เป็นระยะ ๆ ภาพยนตร์ส่วนใหญ่ถ่ายทำบน Ruegen Island ซึ่งในเวลานั้น เป็นจุดหมายปลายทางยอดนิยมสำหรับชาวเยอรมนีตะวันออกและเป็นที่นิยมของนักท่องเที่ยวทั่วโลกในปัจจุบัน รวมถึงแสดงภาพตอนต้นของนครไลพ์ซิช และกรุงเบอร์ลินตะวันออก ในช่วงยุคฟื้นฟูบูรณะและสร้างใหม่ในอดีตเยอรมนีตะวันออก

 แหล่งข้อมูลอื่น 
 In 2009, a live musical production of the show was held in Berlin: Heisser Sommer Musical
 
 Various links for Heißer Sommer at IMDb
# สถานีรถไฟอีดีเอสเอ
สถานีรถไฟอีดีเอสเอ เป็นสถานีรถไฟระดับดินบนเส้นทางรถไฟสายใต้ของการรถไฟแห่งชาติฟิลิปปินส์ ตัวสถานีตั้งอยู่บริเวณจุดตัดทางด่วนลูซอนใต้และถนนอีดีเอสเอในมากาตี

อีดีเอสเอเป็นสถานีรถไฟลำดับที่ 11 เมื่อนับจากสถานีรถไฟตูตูบัน และเป็นหนึ่งในสามสถานีที่ตั้งอยู่ที่เมืองมากาตี อีกสองสถานีได้แก่สถานีรภไฟบูเอนดีอาและถนนปาไซ อีดีเอสเอเป็นสถานีลำดับสุดท้ายในมากาตีก่อนเข้าสู่เมืองตากีก

 แผนผังสถานี 
ชานชาลาชานชาลาด้านข้าง, ประตูรถจะเปิดด้านขวาชานชาลา Aรถไฟชานเมือง มุ่งหน้า สถานีรถไฟตูตูบัน (←)ชานชาลา Bรถไฟชานเมือง มุ่งหน้า สถานีรถไฟอลาบัง (→)ชานชาลาด้านข้าง, ประตูรถจะเปิดด้านขวาL1ชั้นจำหน่ายบัตรโดยสาร/ระดับถนนห้องจำหน่ายบัตรโดยสาร, ร้านค้า, สถานีมากัลลานีส, อัลฟาแลนด์ เซาท์เกต เทาเวอร์ แอนด์ มอลล์, หมู่บ้านมากัลลานีส, หมู่บ้านดัสมารีนัส และอายาลาเซ็นเตอร์

 สถานที่สำคัญใกล้เคียง 
 อัลฟาแลนด์ เซาท์เกต เทาเวอร์ แอนด์ มอลล์
 หมู่บ้านมากัลลานีส
 หมู่บ้านดัสมารีนัส
 อายาลาเซ็นเตอร์

อ
หมวดหมู่:สิ่งก่อสร้างในมากาตี
# หลิว เสี่ยวชิ่ง
หลิว เสี่ยวชิ่ง เกิดเมื่อวันที่ 30 ตุลาคม พ.ศ. 2494 เธอเป็นนักแสดงและนักธุรกิจหญิงชาวจีน เธอเป็นนักแสดงหญิงชั้นนำของจีนในยุค 1980s

 ประวัติ 
ก่อนหน้าที่เธอจะเป็นนักแสดง เธอเคยทำงานในโรงงานมาก่อน และเป็นนักโฆษณาในกองทัพจีน และหลังจากนั้นเธอเป็นนักแสดงของกองทัพทหารจีน

หลิว เสี่ยวชิ่ง สาวอมตะตัวแม่ที่เพิ่งเป็นเจ้าสาวรอบที่ 4 ไปเมื่อไม่นานมานี้เอง ถึงแม้ว่าความงามของเธอจะถูกฟันธงว่ามันไม่ใช่เรื่องธรรมดา เป็นเพราะมีดหมอล้วน ๆ ที่ทำให้คุณป้าวัย 58 ปีที่อีกไม่นานก็จะฉลองแซยิกใหญ่ในวัย 60 ปีอยู่แล้ว ดูสาวและตึงได้ขนาดนี้ จนหาคนลงความเห็นว่าแทบไม่เหลือของจริงในตัวคุณป้า “หลิว เสี่ยวชิ่ง” แต่สิ่งหนึ่งที่ต้องยอมรับในตัวเธอว่า ทั้งท่าทาง กริยา และแววตาของเธอ ไม่แสดงถึงสูงวัยเลยแม้แต่น้อย จึงไม่แปลกที่ใคร ๆ ก็ต้องยกนิ้วให้เธอเป็นเบอร์หนึ่งในเรื่องนี้